సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘కాలా’కలెక్షన్స్.. రజనీకి మరో ఫ్లాప్?
తెలుగు, హిందీ భాషల్లో సూపర్ స్టార్ రజనీకాంత్ సినిమా ‘కాలా’ ఫెయిల్యూర్ దిశగా నడుస్తోందని అంటున్నారు ట్రేడ్ ఎనలిస్టులు.
Samayam Telugu | Updated:
Jun 12, 2018, 09:46AM IST
తెలుగు, హిందీ భాషల్లో సూపర్ స్టార్ రజనీకాంత్ సినిమా ‘కాలా’ ఫెయిల్యూర్ దిశగా నడుస్తోందని అంటున్నారు ట్రేడ్ ఎనలిస్టులు. ఈ సినిమా వసూళ్ల పై వారు కట్టిన లెక్కలకూ ప్రీ రిలీజ్ బిజినెస్‌కు పొంతన కనిపించడం లేదు. ఉదాహరణకు తెలుగునే తీసుకుంటే.. ప్రీ రిలీజ్ వ్యాపారంలో ఈ సినిమా 33 కోట్ల రూపాయలు పొందిందని మొదట వార్తలు వచ్చాయి. అయితే అంతలేదు కానీ ప్రీ రిలీజ్ వ్యాపారంలో కాలా 25 కోట్ల రూపాయలు పొందినట్టుగా చెప్పారు. అయితే కాలా వసూళ్లు ఈ స్థాయిలో లేవని ట్రేడ్ విశ్లేషకులు అంటున్నారు.
సోమవారానికి ఈ సినిమా సుమారు ఏడు కోట్ల రూపాయల షేర్ వసూళ్లను సాధించిందని వీరు అంటున్నారు. ఈ సినిమా 25 కోట్ల రూపాయలు సంపాదించుకుంటేనే హిట్ అయినట్టని, ప్రస్తుత వసూళ్లను చూస్తే మాత్రం బ్రేక్ ఈవెన్ కావడం జరిగే పనిలా కనిపించడం లేదని చెబుతున్నారు.